CELEX: C2006/224/17
Language: lt
Date: 2006-09-16 00:00:00
Title: Byla C-50/05 2006 m. liepos 18 d. Teisingumo Teismo (trečioji kolegija) sprendimas ( Korkein hallinto-oikeus (Suomija) prašymas priimti prejudicinį sprendimą) byloje Maija T. I. Nikula (Socialinė apsauga — Ligos ir motinystės išmokos — Įmokų apskaičiavimas — Reglamentas Nr. 1408/71 — Valstybės narės teisė įtraukti į įmokų pagrindą kitos valstybės narės įstaigos mokamą pensiją — Pensininkas, turintis teisę gauti pensiją pagal dviejų valstybių narių teisės aktus)

16.9.2006   
            
            
               LT
            
            
               Europos Sąjungos oficialusis leidinys
            
            
               C 224/10
            
         2006 m. liepos 18 d. Teisingumo Teismo (trečioji kolegija) sprendimas (Korkein hallinto-oikeus (Suomija) prašymas priimti prejudicinį sprendimą) byloje Maija T. I. Nikula
   
   (Byla C-50/05) (1)
   
   (Socialinė apsauga - Ligos ir motinystės išmokos - Įmokų apskaičiavimas - Reglamentas Nr. 1408/71 - Valstybės narės teisė įtraukti į įmokų pagrindą kitos valstybės narės įstaigos mokamą pensiją - Pensininkas, turintis teisę gauti pensiją pagal dviejų valstybių narių teisės aktus)
   (2006/C 224/17)
   Proceso kalba: suomių
   Prašymą priimti prejudicinį sprendimą pateikęs teismas
   Korkein hallinto-oikeus (Suomija)
   Šalys pagrindinėje byloje
   
      Ieškovė: Maija T. I. Nikula
   Dalykas
   Prašymas priimti prejudicinį sprendimą — Korkein hallinto-oikeus — 1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97 (OL L 28, p. 1), 33 straipsnio 1 dalies išaiškinimas — Ligos ir motinystės išmokas padengiančios įmokos, kurias moka pensininkas, turintis teisę gauti pensiją pagal dviejų valstybių narių teisės aktus, ir turintis teisę į išmokas iš valstybės narės, kurioje jis gyvena, įstaigos — Atsižvelgimas, apskaičiuojant įmokas, į kitoje valstybėje narėje gaunamas pensijas
   Rezoliucinė dalis
   
               1)
            
            
               1971 m. birželio 14 d. Tarybos reglamento (EEB) Nr. 1408/71 dėl socialinės apsaugos sistemų taikymo pagal darbo sutartį dirbantiems asmenims, savarankiškai dirbantiems asmenims ir jų šeimos nariams, judantiems Bendrijoje, iš dalies pakeisto ir atnaujinto 1996 m. gruodžio 2 d. Tarybos reglamentu (EB) Nr. 118/97, 33 straipsnio 1 dalis neprieštarauja tam, kad pensijos, kurią pagal reglamento 27 straipsnį moka už išmokų mokėjimą atsakinga valstybė narė, gyvenamosios vietos valstybėje narėje ligos draudimo įmokų pagrindas būtų nustatomas taip, jog be gyvenamosios vietos valstybės mokamų pensijų įtraukiamos ir kitoje valstybėje narėje mokamos pensijos su sąlyga, kad ligos draudimo įmokos neviršija gyvenamosios vietos valstybėje gaunamų pensijų sumos.
            
         
               2)
            
            
               Vis dėlto EB 39 straipsnis draudžia atsižvelgti į iš kitos valstybės narės įstaigos gaunamos pensijos sumą, jei įmokos jau buvo sumokėtos toje kitoje valstybė narėje nuo toje valstybėje gautų pajamų iš veiklos. Suinteresuotieji asmenys turi įrodyti, kad ankstesnės įmokos buvo tikrai sumokėtos.
            
         
      (1)  OL C 93, 2005 4 16.